stanford-oval/wikipedia huggingface dataset:
World Series of Poker 2008
Suomalaiset rahasijoilla

| Turnaus numero | Turnaus | Pelaaja | Sijoitus | Voittosumma (USD) |
| --- | --- | --- | --- | --- |
| 1 | $10,000 World Championship Pot Limit Hold'em | Patrik Antonius | 7 | 124080 |
| 4 | $5,000 Mixed Hold'em | Patrik Antonius | 27 | 12483 |
| 34 | $1,500 Pot Limit Omaha w/Rebuys | Thomas Wahlroos | 14 | 30089 |
| 46 | $5,000 No Limit Hold'em Six Handed | Riku Koivurinne | 21 | 26106 |
| 51 | $1,500 H.O.R.S.E. | Topias Wahlbeck | 59 | 2959 |
| 52 | $1,500 No Limit Hold'em | Voitto Rintala | 9 | 57712 |
| 52 | $1,500 No Limit Hold'em | Jonas Grankvist | 199 | 2940 |
| 52 | $1,500 No Limit Hold'em | Ilkka Heikkilä | 265 | 2756 |
| 54 | $10,000 World Championship No Limit Hold'em Main Event | Santeri Välikoski | 88 | 64333 |
| 54 | $10,000 World Championship No Limit Hold'em Main Event | Petteri Pirinen | 102 | 41816 |
| 54 | $10,000 World Championship No Limit Hold'em Main Event | Minna Ritakorpi | 136 | 41816 |
| 54 | $10,000 World Championship No Limit Hold'em Main Event | Hannu Korva | 267 | 35383 |
| 54 | $10,000 World Championship No Limit Hold'em Main Event | Jani Vilmunen | 322 | 32166 |
| 54 | $10,000 World Championship No Limit Hold'em Main Event | Eetu Vehiläinen | 434 | 27020 |
| 54 | $10,000 World Championship No Limit Hold'em Main Event | Janne Runtti | 537 | 25090 |
Aiheesta muualla

Wikimedia Commonsissa on kuvia tai muita tiedostoja aiheesta .
WSOP:n viralliset kotisivut
World Series of Poker -kaudet
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
Pääturnauksen voittanut tanskalainen Peter Eastgate.
Zoran Džorlev

Zoran Džorlev (vas.)
Zoran Džorlev (mak. Зоран Џорлев; 10. tammikuuta 1967 Strumica – 1. tammikuuta 2021 Skopje) oli pohjoismakedonialainen viulisti, laulaja ja sovittaja.
Džorlev syntyi musikaaliseen perheeseen. Hänen isänsä oli orkesteria johtanut kansanmusiikin tekijä. Džorlev soitti alun perin trumpettia, harmonikkaa ja kitaraa. 10-vuotiaana hän aloitti viulunsoiton. Hän valmistui Pyhien Kyrilloksen ja Methodioksen yliopistosta viulunsoitossa vuonna 1990; hänellä oli myös maisterin arvo folkloristiikassa.
Džorlev soitti Pohjois-Makedonian oopperan ja baletin orkesterissa 14 vuoden ajan, josta kolme vuotta varakonserttimestarina. Hän soitti myös muun muassa Makedonian kamariorkesterissa, Pohjois-Makedonian filharmonikoissa ja Makedonian radiotelevision kansanorkesterissa. Džorlev juonsi Makedonian radiotelevision eri musiikkiohjelmia. Vuosina 2011–2017 hän johti Tanec-kansantanssi- ja lauluyhtyettä. Džorlev tuli tunnetuksi kansanmusiikkisovituksistaan ja -esityksistään sekä elokuvamusiikin ja jazzin sovituksistaan. Hän piti runsaasti resitaaleja kotimaassaan ja esiintyi myös kansainvälisesti. Džorlev sai useita palkintoja valtiollisissa viulu- ja kamarimusiikkikilpailuissa. Hän toimi lisäksi itse kilpailujen tuomaristoissa.
Džorlev johti skopjelaista DMBUC Ilija Nikolovski-Luj -oppilaitosta, jossa oli toiminut viuluprofessorina vuodesta 2000. Hän kuoli 53-vuotiaana COVID-19-komplikaatioihin.
Kulta sijoituksena

Union Bank of Switzerlandin kultaharkkoja.
Maailman valuutta- ja kultavarannot.
Kultaan sijoittamisella tarkoitetaan oman, toisen tai yhteisen omaisuuden kiinnittämistä  maailman kultavarantontoihin. Kultaan voidaan sitoa rahaa tai muuta arvokasta omaisuutta, jolloin kultavarannoista sijoittajalle annetaan sijoituksen  arvon vastaavan määrän kultaa. Kullan arvo ilmaistaan ostohetkellä reaaliaikaisena sijoittajalle yleisesti dollareina ja euroina.
Sijoittaessa kultaan ostaja myös yleensä "toivoo" kullan arvokkuuden nousevan, jolloin sijoittaja onnistuu kasvattamaan omaa varallisuutta/omaisuutta.
Kulta on myös arvokkuuden mitta. Voidaan tietoisesti puhua, että melkein kaiken fyysisen tavaran voi mitata "kullassa". Kun jokin maksaa paljon, voi kuulla jonkun sanovan: "se maksaa kultaa".
Syyt sijoittaa kultaan

Kultaan sijoittamista tapahtuu monista syistä. Tärkeimpiä niistä on varallisuuden turvaaminen taloudellisesti epävarmoissa oloissa. Viime vuosina varsinkin dollariin kohdistunut epäluottamus on nostanut kullan hintaa.
Fyysistä kultaa ei voi pitää kasvusijoituksena, koska jalometallin arvo on ainoa muuttuva tekijä (vrt. osingot). Kullan arvo mielletään pitkällä tähtäimellä vakaaksi, jonka takia siihen sijoitetaan lähinnä varallisuuden ja ostovoiman ylläpitämiseksi. Lyhyellä tähtäimellä kultamarkkinat ovat alttiita voimakkaille ja arvaamattomille hinnanmuutoksille.
Kulta on toiminut ihmiskunnan yleisimpänä rahana tuhansia vuosia.
Tavat sijoittaa kultaan

Kultaan ja muihin jalometalleihin voidaan sijoittaa monilla eri tavoilla.
Tavat sijoittaa kultaan > Fyysinen kulta

Yleisin tapa on ostaa fyysistä kultaa, eli koruja, kolikkoja, laattoja tai harkkoja. Fyysisestä kullasta ei tarvitse maksaa hallinnointipalkkioita, lukuun ottamatta mahdollista talletuslokeroa pankissa.
Hintapreemiot vaihtelevat tuotteista riippuen. Suomessa halvimpia kolikkoja saa noin 3,5% preemioilla. Fyysistä sijoituskultaa myyviä yrityksiä Suomessa ovat mm. Tavex, Jalonom, ja Rasmussen.
Tavat sijoittaa kultaan > Rahastot

Kullan sijoituskysyntää ovat lisänneet merkittävästi uudet ETF- eli indeksiosuusrahastot. Niihin on helppo sijoittaa. Kulta-ETF:t sijoittavat varansa suoraan fyysiseen kultaan. Suurin kulta-ETF on streetTRACKS Gold Shares, jonka kaupankäyntitunnus on GLD.
EU:ssa rahastot eivät voi sijoittaa fyysiseen kultaan, koska niiden kaupankäynnin kohteena tulee olla arvopapereita. Suomessa ainoa kulta-markkinoille sijoittava rahasto on Danske Kulta, joka sijoittaa johdannaisiin.
Tavat sijoittaa kultaan > Osakkeet

Monet sijoittajat pyrkivät hyötymään kullan hinnannoususta sijoittamalla kaivos- ja etsintäyhtiöihin. Tämä strategia tarjoaa sijoituksille suurta vipua, mutta se vaatii enemmän asiantuntemusta, koska sijoituksen kohteena ei ole jalometalli sinänsä, vaan liiketoiminta.
Tavat sijoittaa kultaan > Johdannaiset

Isompia voittoja voi tavoitella käymällä kauppaa johdannaisilla. Siinä myös riskit ovat suuremmat ja rahat on helppo menettää, jos ei ymmärrä mitä on tekemässä. Johdannaissopimusten kesto on yleensä varsin lyhyt, joten tämä sijoitusvaihto sopii lähinnä tilanteeseen, jossa sijoitetaan lyhyen tähtäimen markkinoiden kehitysarvioihin pohjautuen.
Kullan markkinarakenne

Kultaa ostetaan monista eri syistä. Tärkeimmät ovat:
korukysyntä (noin 69%)
teollisuus (noin 12%)
sijoituskysyntä (noin 29%)
Riskit

Suurin riski kultaan sijoittaessa on hinnan muutos. Kullan markkinahinta vaihtelee toisinaan hyvin paljon. Toisaalta pitkän tähtäimen hintataso on ollut suhteellisen vakaa.
Verotus Suomessa

Vuodesta 2000 lähtien fyysisen sijoituskullan myynti, välitys, yhteisöhankinta ja maahantuonti on ollut Suomessa arvonlisäverosta vapaata. Sijoituskullan myynnistä saatavasta luovutusvoitosta on maksettava vero.
Aiheesta muualla > Suomeksi

Kullan hinta reaaliajassa
Oskari Juurikkala: Kultaan ja hopeaan sijoittaminen
Aiheesta muualla > Englanniksi

World Gold Council: Why gold? (Arkistoitu – Internet Archive)
Dr David Evans: Why Invest in Gold Now? (June 2004)
Anssi Lampinen: Gold Investments and Short- and Long–run Price Determinants of the Price of Gold (Arkistoitu – Internet Archive)
Kullan troy-unssin hinta (nimellinen) 1968–2008. Hinta on sittemmin rikkonut 1 000 dollarin sekä vuosina 2008 ja 2009. Reaaliarvo on kuitenkin vasta noin puolet vuoden 1980 ennätyslukemista.
Yeremi Pino

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Yeremi Jesús Pino Santos
Syntymäaika: 20. lokakuuta 2002 (ikä 21)
Syntymäpaikka: Las Palmas, Espanja
Pelipaikka: laitalinkki
Pituus: 172 senttimetriä
Seura
Seura: Villarreal
Pelinumero: 21
Junioriseurat
: Barrio Atlántico
2011–2014: Huracán
2014–2017: Las Palmas
2017–2019: Villarreal
Seurat
| Vuodet | Seura | O | (M) |
| 2019–2020 | Villarreal C | 20 | (3) |
| 2020– | Villarreal | 91 | (13) |
Maajoukkue
| 2018–2019 | Espanja U17 | 18 | (2) |
| 2019–2020 | Espanja U18 | 9 | (2) |
| 2021– | Espanja U21 | 6 | (3) |
| 2021– | Espanja | 11 | (2) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2023.  Maajoukkueuran tilastot päivitetty 15. heinäkuuta 2023.
Yeremi Jesús Pino Santos (s. 20. lokakuuta 2002 Las Palmas, Kanariansaaret, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan oikea laitalinkki.
Seurajoukkueura

Vietettyään kesän 2020 harjoituskauden edustusjoukkueen kanssa Unai Emeryn alaisuudessa, Pino pelasi ensimmäisen ottelunsa ammattilaisena 22. lokakuuta 2020 Eurooppa-liigan lohkovaiheen ottelussa turkkilaista Sivassporia vastaan. Ensiesiintymisensä maan pääsarjassa Primera Divisiónissa hän teki kolme päivää myöhemmin ottelussa Cádizia vastaan.
Pino teki ensimmäisen maalinsa ammattilaisurallaan 29. lokakuuta 2020 Eurooppa-liigan lohkovaiheen ottelussa FK Karabahia vastaan. 12. marraskuuta 2020 Pino teki jatkosopimuksen seuran kanssa, joka ulottui vuoteen 2024 asti.
26. toukokuuta 2021 pelatessaan Eurooppa-liigan loppuottelussa englantilaista Manchester Unitedia vastaan, Pinosta tuli nuorin espanjalainen jalkapalloilija 18 vuoden ja 218 päivän iässä, joka on ollut avauskokoonpanossa eurooppalaisen jalkapallokilpailun loppuottelussa. Aikaisemmin tätä ennätystä piti hallussaan Iker Casillas, joka oli 19 vuoden ja neljän päivän ikäinen, kun hän pelasi Mestarien liigan loppuottelussa 2000. Pino otettiin Villarrealin voittamassa ottelussa vaihtoon 77. minuutilla.
Pino on jouluun 2022 mennessä pelannut Primera Divisiónissa 68 ottelua ja tehnyt kymmenen maalia. Mestarien liigan seitsemässä ottelussa hän on tehnyt yhden maalin, samoin Eurooppa-liigan yhdeksässä ottelussa. Konferenssiliigassa hän on pelannut kuusi ottelua.
Maajoukkueura

Pino pelasi Espanjan kaikki viisi ottelua ja teki yhden maalin alle 17-vuotiaiden EM-kilpailuissa 2019. Hän pelasi neljä ottelua alle 21-vuotiaiden EM-kilpailuissa 2021. Espanja karsiutui molemmissa turnauksissa välierissä.
Pino valittiin aikuisten maaotteluun ensimmäisen kerran Liettuaa vastaan 8. kesäkuuta 2021. Espanja pelasi tuon ottelun alle 21-vuotiaiden maajoukkueen kokoonpanolla, kun aikuisten maajoukkueeseen kuulunut Sergio Busquets antoi positiivisen COVID-19 näytteen ennen ottelua ja sen johdosta osa joukkueesta joutui eristykseen. Pino ei kuitenkaan pelannut ottelussa. Ensimmäisen maaottelunsa hän pelasi Kansojen liigan välierässä Italiaa vastaan lokakuussa 2021. Ensimmäisen maaottelumaalinsa hän teki Islantia vastaan maaliskuussa 2022.  Hän kuului Espanjan joukkueeseen MM-kilpailuissa 2022, muttei päässyt pelaamaan turnauksessa. Kaikkiaan hän on vuoden 2022 loppuun mennessä pelannut seitsemän A-maaottelua ja tehnyt yhden maalin.
Aiheesta muualla

Yeremi Pinon tilastot BDFutbol-sivustolla (englanniksi)
Yeremi Pinon tilastot Soccerway-sivustolla (englanniksi)
Villarreal – Primera División
1 Reina |
2 Femenía |
3 Albiol |
4 Pau |
5 Cuenca |
6 Capoue |
7 Gerard |
8 Foyth |
9 Danjuma |
10 Parejo |
11 Chukwueze |
13 Rulli |
14 Trigueros |
15 Jackson |
16 Baena |
17 Lo Celso |
18 Moreno |
19 Coquelin |
20 Morlanes |
21 Pino |
22 Morales |
23 Mandi |
24 Pedraza |
35 Jörgensen |
Valmentaja Setién
Espanjan joukkue – Jalkapallon MM-kilpailut 2022
1 Sánchez |
2 Azpilicueta |
3 García |
4 P. Torres |
5 Busquets |
6 Llorente |
7 Morata |
8 Koke |
9 Gavi |
10 Asensio |
11 F. Torres |
12 Williams |
13 Raya |
14 Balde |
15 Guillamón |
16 Rodri |
17 Pino |
18 Alba |
19 Soler |
20 Carvajal |
21 Olmo |
22 Sarabia |
23 Simón |
24 Laporte |
25 Fati |
26 Pedri |
Valmentaja Luis Enrique
Ylä-Viitanen

| Ylä-Viitanen |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′07″N, 26°30′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Kelesjärveen 
Järvinumero:  14.947.1.016
Mittaustietoja
Pinnankorkeus:  110 m  
Pituus:  230 m  
Leveys:  110 m  
Rantaviiva:  0,577 km  
Pinta-ala:  1,675 ha  
Saaria:  ei saaria 
 fiYlä-Viitanen 
Ylä-Viitanen  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 230 metriä pitkä, 110 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 110 metriä mpy.
Ylä-Veitsilampi

| Ylä-Veitsilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°07′36″N, 26°58′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Ala-Veitsilampeen 
Järvinumero:  14.982.1.007
Mittaustietoja
Pinnankorkeus:  81,5 m  
Pituus:  370 m  
Leveys:  140 m  
Rantaviiva:  0,911 km  
Pinta-ala:  4,204 ha  
Saaria:  ei saaria 
 fiYlä-Veitsilampi 
Ylä-Veitsilampi  on Kymenlaaksossa Kouvolassa  Vekarajärven lähellä sijaitseva lampi.
Maantietoa

Lampi on 370 metriä pitkä, 140 metriä leveä, ja sen pinta-ala on 4,2 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 81,5 metriä mpy.
Koskikallio

Koskikallio voi tarkoittaa:
Eila Koskikallio (1923–2002), kuulantyöntäjä ja kiekonheittäjä
Jouko Koskikallio (1927–2021), kemisti ja professori, Onni Koskikallion poika
Onni Koskikallio (vuoteen 1906 Forsberg, 1892–1976), toimittaja ja metsänhoitaja, Toivo Koskikallion veli
Toivo Koskikallio (ent. Forsberg, 1889–1967), lähetyssaarnaaja ja sinologi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lakrids by Bülow

Lakrids by Bülow on tanskalainen lakritsiyhtiö, joka on erikoistunut gourmet-lakritsiin.
Lakrids by Bülowin perusti Johan Bülow, joka avasi ensimmäisen kaupan 7. heinäkuuta 2007 Svanekeen Bornholmin saarelle. Ensimmäinen tehdas vuokrattiin Taastrupista vuonna 2008, ja sinne asennettiin lakritsikone. Vuonna 2009 Lakrids by Bülow lanseerasi suklaapäällysteisen lakritsin; makuyhdistelmä oli tullut aiemmin suosituksi Islannissa. Lakritsin muodosta tuli tällöin pyöreä. Vuonna 2017 Lakrids by Bülowin toimitusjohtajaksi tuli Fredrik R. Nilsson.
Lakrids by Bülowin tuotteita myydään myös Suomessa ja monissa muissa maissa sekä nettikaupassa.
Łaskin piirikunta

Łaskin piirikunta (puol. powiat łaski) on piirikunta Łódźin voivodikunnassa keskisessä Puolassa. Se on nimetty keskuskaupunkinsa Łaskin mukaan, joka on piirikunnan ainoa kaupunki ja sijaitsee noin 30 kilometrin päässä Łódźista lounaaseen. Łaskin naapuripiirikuntia ovat Poddębicen, Pabianicen, Bełchatówin, Wieluńin, Sieradzin ja Zduńska Wolan piirikunnat.
Piirikunnassa asui vuoden 2019 arvion mukaan 49 918 asukasta, joista 17 143 asui Łaskin kaupungissa.
Kuntajako

Łaskin piirikunta jakautuu viiteen kuntaan, joista Łaskin kunta on puolittainen maalaiskunta (sisältää kaupungin) ja loput maalaiskuntia. Maalaiskuntia ovat Widawa, Sędziejowice, Buczek ja Wodzierady, jotka on kaikki nimetty keskuskyliensä mukaan.
Łaskin kunnat.
Koskikara (täsmennyssivu)

Koskikara tarkoittaa seuraavia asioita:
Koskikara, lintu
Koskikara (rakennus), Kajaani Oy:n toimitusjohtajan edustusasunto Kajaanissa
Koskikara (kauppakeskus), kauppakeskus Valkeakoskella
Koskikara (uimahalli), uimahalli Jämsässä
Koskikara (asunto-osakeyhtiö), asunto-osakeyhtiö Joensuussa
Koskikaran koulu, koulu Rutalahdella
Koskikara, luontopolku Nurmijärvellä
Myllykosken Koskikarat R.Y., partiolippukunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koskikara”, voi hakea sivunnimihaulla, laajalla sivunnimihaulla tai tekstihaulla.
Łomża

| Łomża |
| --- | --- |

 lippu:  vaakuna
 Łomża
 Koordinaatit: 53°10′41″N, 22°03′34″E 
Valtio:  Puola
Voivodikunta:  Podlasia
Piirikunta:  kaupunkipiirikunta
Perustettu:  800-luvulla
Kaupunkioikeudet:  1418
 – Pormestari:  Mariusz Chrzanowski
Pinta-ala:  
 – Kokonaispinta-ala:  32,7 km²
Väkiluku (2019):  62 945
 – Väestötiheys:  1 928,4 as./km²
SIMC:  0957241
Suuntanumero(t):  (+48) 86
Rekisterikilpi:  BL
Infobox OKVirheellinen NIMI-arvo: 
Łomża on kaupunki Puolassa. Łomżan kaupungin arvioitu väkiluku oli vuoden 2019 lopussa 62 945. Asukkaista 52,4 prosenttia oli naispuolisia ja 47,6 prosenttia miespuolisia. Alle 18-vuotiaat muodostivat väkiluvusta 17,8 prosenttia, työikäiset 60,9 prosenttia ja eläkeikäiset 21,3 prosenttia väestön keski-iän ollessa 41,9 vuotta. Vuonna 2019 kaupungissa syntyi 641 lasta. Łomżan väkiluvun ennakoidaan pienenevän 46 082 asukkaaseen vuoteen 2050 mennessä.
| Łomżan arvioitu väestönkehitys 1995–2015 |
| --- | --- | --- | --- | --- |
| Vuosi |  |  | Asukkaita |  |
| 1995 | 1995 |    | 63 338 | 63 338 |
| 2000 | 2000 |    | 63 805 | 63 805 |
| 2005 | 2005 |    | 63 819 | 63 819 |
| 2010 | 2010 |    | 63 070 | 63 070 |
| 2015 | 2015 |    | 62 737 | 62 737 |
Łomża oli vuosina 1975–1998 Łomżan voivodikunnan hallinnollinen keskus.
Aiheesta muualla

Kuvia tai muita tiedostoja aiheesta Łomża Wikimedia Commonsissa
Lagonísi

Lagonísi (kreik. Λαγονήσι, ”Jänissaari") voi viitata seuraaviin paikkoihin Kreikassa:
Lagonísi, kaupunginosa Kalývia Thorikoún kaupungissa Saronikóksen kunnassa Attikan alueella
Gáidaros eli Lagonísi, saari Kykladien saariryhmässä lähellä Ándrosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lagonísi”, voi hakea sivunnimihaulla, laajalla sivunnimihaulla tai tekstihaulla.
Yläpuolinen indeksointipilkku

Yläpuolinen indeksointipilkku, lyhyesti myös indeksointipilkku tai pilkku, on matematiikassa, luonnontieteissä ja kielitieteessä käytettävä merkki.
Tuottaminen

Unicode sisältää yhdeksän erilaista yläpuolista indeksointipilkkua. Näistä kahdelle on määritelty HTML-koodi.
| Merkki | Unicode-koodi | HTML-koodi | Nimi |
| --- | --- | --- | --- |
| ʹ | 02B9 |  | tarkkeenomainen yläpuolinen indeksointipilkku |
| ʺ | 02BA |  | tarkkeenomainen kaksinkertainen yläpuolinen indeksointipilkku |
| ′ | 2032 | &prime; | yläpuolinen indeksointipilkku |
| ″ | 2033 | &Prime; | kaksinkertainen yläpuolinen indeksointipilkku |
| ‴ | 2034 |  | kolminkertainen yläpuolinen indeksointipilkku |
| ⁗ | 2057 |  | nelinkertainen yläpuolinen indeksointipilkku |
| ‵ | 2035 |  | käännetty yläpuolinen indeksointipilkku |
| ‶ | 2036 |  | käännetty kaksinkertainen yläpuolinen indeksointipilkku |
| ‷ | 2037 |  | käännetty kolminkertainen yläpuolinen indeksointipilkku |
LaTeXissa yläpuolinen indeksointipilkku tuotetaan merkinnällä \prime, joka tulostaa merkin yksinään käytettynä tekstirivin korkuisena ( \prime ). Merkki on asetettavissa ylä- ja alaindeksiksi normaaliin tapaan: esimerkiksi f_\prime^\prime tulostuu muodossa  f_{\prime }^{\prime }.
Käyttö

Unicode-standardin mukaan tarkkeenomaisia indeksointipilkkuja käytetään kielitieteessä ja muita matematiikassa, luonnontieteissä sekä erilaisissa tekniikkaan liittyvissä asioissa. Tosin ulkoasultaan ne ovat keskenään samanlaisia kuin merkit, joiden Unicode-arvot ovat 02B9 ja 2032 sekä 02BA ja 2033.
Käyttö > Matematiikka

Yläpuolisilla indeksointipilkuilla on matematiikassa monia eri merkityksiä eri asiayhteyksissä.
Differentiaalilaskennassa niillä merkitään funktion derivaattoja. Esimerkiksi funktion f(x) ensimmäinen derivaatta on f′(x), toinen derivaatta f″(x), kolmas derivaatta f‴(x), neljäs derivaatta f⁗(x) ja niin edelleen.
Joukko-opissa A′ voi tarkoittaa joukon A komplementtia.
Todennäköisyyslaskennassa yläpuolinen indeksointipilkku voi tarkoittaa tapahtuman komplementtia, esimerkiksi P(A′) = 1−P(A).
Lineaarialgebrassa yläpilkku voi tarkoittaa transpoosia.
Yleisesti yläpilkku voi myös olla muuttujan nimen osa, jonka tehtävänä on vain erottaa eri muuttujia toisistaan: esimerkiksi geometrisessa kuviossa voi olla erikseen pisteet P ja P′.
Käyttö > Mittayksiköt

Indeksointipilkkuja käytetään myös eräiden pituuden ja kulman, joskus ajankin mittayksiköiden tunnuksina. Pituusmerkintänä yläpuolinen indeksointipilkku (2032) ja kaksinkertainen yläpuolinen indeksointipilkku (2033) tarkoittavat jalkoja ja tuumia, eli merkintä 3′ 5″ tarkoittaa kolmea jalkaa ja viittä tuumaa.
Kulman yksikkönä yläpuolinen indeksointipilkku tarkoittaa kulmaminuuttia eli asteen kuudeskymmenesosaa ja yläpuolinen kaksinkertainen indeksointipilkku kulmasekuntia eli kulmaminuutin kuudeskymmenesosaa. Esimerkiksi merkintä 10° 3′ 5″ tarkoittaa kymmentä astetta, kolmea kulmaminuuttia ja viittä kulmasekuntia.
Toisinaan käytetään indeksointipilkkuja myös aikayksiköiden, minuutin ja sekunnin, merkintöinä, jolloin 3′ 5″ tarkoittaa 3 min 5 s. Tämä merkitsemistapa ei ole SI-järjestelmän eikä  nykyisten standardien mukainen, mutta sitä näkee usein käytettävän esimerkiksi äänilevyissä osoittamassa kappaleiden kestoaikaa.
Kolminkertaista yläpuolista indeksointipilkkua (2034) käytetään Ranskassa ja Sveitsissä ilmaisemaan ranne- ja taskukellojen koneiston kokoa. Yksikköä kutsutaan nimellä ligne, ja sen vaihtoehtoinen tunnus on L. Yksi ligne on 2,2558291 millimetriä.
Käyttö > Kielitiede

Kielitieteessä yläpuolisia indeksointipilkkuja käytetään translitteroinnissa ja ääntämisasun esittämisessä. Niistä on tarkoitettu kielitieteelliseen käyttöön tarkkeenomainen yläpuolinen indeksointipilkku (02B9) ja tarkkeenomainen kaksinkertainen yläpuolinen indeksointipilkku (02BA). Näistä ensiksi mainittu on ISO 9 -standardin mukainen translitteraatio kyrilliselle kirjaimelle ь ja jälkimmäinen kirjaimelle ъ. Englanninkielisissä sanakirjoissa, joissa ääntämisasua ei ilmaista IPA-merkein, ilmaistaan painollinen tavu sen perään sijoitetulla tarkkeenomaisella yläpuolisella indeksointipilkulla. Esimerkiksi sanan syllabification ääntämisasu voidaan ilmaista merkinnällä /si-labʹ-ə-fi-kayʹ-shən/. Normaali IPA:n mukainen esitys on /sɪˌlæbəfɪˈkeɪʃən/.
Kultaa ja timantteja – Laulajan juhlakokoelma 1976–2011

| Kultaa ja timantteja – Laulajan juhlakokoelma 1976–2011 Topi Sorsakoski |
| --- | --- | --- |

Kokoelmalevyn tiedot
 Äänitetty : 1976–2011
 Julkaistu: 26. lokakuuta
 Formaatti: CD-levy (5099940454627)
 Tuottaja(t): Musicall Oy
 Tyylilaji: iskelmä, rock and roll, suomipop, folk
 Kesto: 334.48
 Levy-yhtiö: Oy Emi Finland Ab
 Levymerkki: Parlophone
Listasijoitukset
  Suomi: 5. (marraskuu 2012)
Topi Sorsakosken muut kokoelmalevyt
| 15 klassikkoa 2009 | Kultaa ja timantteja – Laulajan juhlakokoelma 1976–2011 2012 | Kultaa ja timantteja – Topi Sorsakosken parhaat 2012 |
Kultaa ja timantteja – Laulajan juhlakokoelma 1976–2011 on Topi Sorsakosken 12. kokoelma-albumi, joka julkaistiin 26. lokakuuta 2012. Kokoelma sisältää kuuden CD-levyn verran Sorsakosken tuotantoa. Mukaan lukeutuu kappaleita soolouralta, Agentsin ajoilta sekä myös kappaleita, joissa Sorsakoski on solistina tai vierailijana. Mukana on myös useita ennenjulkaisemattomia kappaleita.
Albumi kohosi Suomen levylistojen viidennelle sijalle marraskuussa 2012 ja pysyi listalla 21 viikon ajan.